stanford-oval/wikipedia huggingface dataset:
การค้นหาแบบทวิภาค
แหล่งข้อมูลอื่น

NIST Dictionary of Algorithms and Data Structures: binary search
Comparisons and benchmarks of a variety of binary search implementations in C เก็บถาวร 2019-09-25 ที่ เวย์แบ็กแมชชีน
การค้นหาแบบทวิภาคสามารถปรับปรุงเพื่อคำนวณหาคู่ที่ใกล้เคียงได้ ในตัวอย่างด้านบน อันดับ (rank) สมาชิกก่อนหน้า (predecessor) สมาชิกตามหลัง (successor) และเพื่อนบ้านใกล้สุด (nearest neighbor) ได้ถูกแสดงสำหรับค่าเป้าหมายเท่ากับ  5 ซึ่งไม่อยู่ในแถวลำดับนี้
A ต้นไม้แสดงถึงการค้นหาแบบทวิภาค แถวลำดับที่กำลังถูกค้นหาอยู่คือ  [20,30,40,50,80,90,100] และค่าเป้าหมายคือ  40.
กรณีที่แย่ที่สุดจะเกิดขึ้นเมื่อการค้นหาดำเนินการไปถึงชั้นล่างสุดของต้นไม้ ในขณะที่กรณีที่ดีที่สุดจะเกิดขึ้นเมื่อค่าเป้าหมายคือค่ากลางของแถวลำดับ
ต้นไม้ค้นหาแบบทวิภาคถูกใช้ในการค้นหาด้วยขั้นตอนวิธีที่คล้ายกับการค้นหาแบบทวิภาค
การค้นหาแบบทวิภาคอย่างมีเอกรูปจะกักเก็บผลต่างระหว่างดัชนีของค่ากลางปัจจุบันและค่ากลางสองตัวต่อไปในการวนซ้ำครั้งหน้าไว้แทนค่าขอบเขต
ภาพการจำลองการค้นหาแบบเอกซ์โพเนนเชียลในขั้นตอนการหาขอบเขตบนเพื่อใช้สำหรับการค้นหาแบบทวิภาคในภายหลัง
ภาพการจำลองการค้นหาโดยการประมาณช่วงโดยใช้การประมาณค่าในช่วงเชิงเส้น โดยในตัวอย่างนี้ไม่จำเป็นต้องมีการค้นหาเพิ่มเพราะการประมาณตำแหน่งของเป้าหมายในแถวลำดับนั้นถูกต้องแล้ว การนำไปใช้อื่น ๆ อาจมีการใช้ฟังก์ชันอื่นในการประมาณตำแหน่งของเป้าหมาย
ในการเรียงซ้อนแบบเศษส่วน [en] แถวลำดับแต่ละตัวจะมีพอยน์เตอร์ที่ชี้ไปยังสมาชิกทุกตัวของแถวลำดับต่อไป ดังนั้นจึงใช้การค้นหาแบบทวิภาคเพียงหนึ่งครั้งในการค้นหาในทุกแถวลำดับ
ใน noisy binary search มีความน่าจะเป็นที่การเปรียบเทียบนั้นจะให้ผลลัพธ์ที่ไม่ถูกต้อง
แพฟโลวา

| --- | --- |
แพฟโลวาแต่งหน้าด้วยสตรอว์เบอร์รี เสาวรส กีวี และครีม
มื้อ: ของหวาน
แหล่งกำเนิด: ออสเตรเลีย, นิวซีแลนด์
ส่วนผสมหลัก: ไข่ขาว น้ำตาล ผลไม้
 ตำราอาหาร: แพฟโลวา   สื่อ: แพฟโลวา
แพฟโลวาในเทศกาลคริสต์มาสของออสเตรเลียแต่งหน้าด้วยสตรอว์เบอร์รี
แพฟโลวาหน้าทับทิม
แพฟโลวา หรือ พาฟโลวา (อังกฤษ: pavlova) เป็นของหวานที่มีต้นตอในออสเตรเลียหรือนิวซีแลนด์ในช่วงต้นคริสต์ศตวรรษที่ 20 ตั้งชื่อตามอันนา ปัฟโลวา นักบัลเลต์ชาวรัสเซีย ทำจากไข่ขาวตีกับน้ำตาลจนขึ้นฟู อบให้สุก ซึ่งคล้ายกับการทำเมอแร็งก์ แต่งหน้าด้วยครีมและผลไม้ตามฤดูกาล เช่น สตรอว์เบอร์รี เสาวรส กีวี
เชื่อว่ามีการสร้างของหวานนี้เพื่ออุทิศแด่เธอในระหว่างหรือหลังการเดินทางในออสเตรเลียและนิวซีแลนด์เมื่อคริสต์ทศวรรษ 1920 ของหวานชนิดนี้เป็นแหล่งโต้แย้งระหว่างสองประเทศมานานหลายปี
แหล่งข้อมูลอื่น

Pavlova
วัยคะนอง

| วัยคะนอง |
| --- | --- |
กำกับ: เจมส์ แมนโกลด์
บทภาพยนตร์:   เจมส์ แมนโกลด์  Lisa Loomer  Anna Hamilton Phelan 
สร้างจาก: Girl, Interrupted โดย Susanna Kaysen
อำนวยการสร้าง:   Douglas Wick  Cathy Konrad 
นักแสดงนำ:   วิโนนา ไรเดอร์  แอนเจลีนา โจลี  เคลีย ดูวาล  บริตทานี เมอร์ฟี  เอลิซาเบธ มอสส์  จาเรด เลโท  เจฟฟรี่ย์ แทมบอร์  วาเนสซา เรดเกรฟ  วูปี โกลด์เบิร์ก 
กำกับภาพ: Jack N. Green
ตัดต่อ: Kevin Tent
ดนตรีประกอบ: Mychael Danna
บริษัทผู้สร้าง: Columbia Pictures Red Wagon Entertainment 
ผู้จัดจำหน่าย: Columbia Pictures (through Sony Pictures Releasing)
วันฉาย:   21 ธันวาคม ค.ศ. 1999 (1999-12-21) (สหรัฐอเมริกา) 
ความยาว: 127 นาที
ประเทศ: สหรัฐ
ภาษา: อังกฤษ
ทุนสร้าง: $40 ล้านดอลลาร์
ทำเงิน: $48.3 ล้านดอลลาร์
วัยคะนอง (อังกฤษ: Girl, Interrupted) เป็นภาพยนตร์ดราม่าจิตวิทยา ชีวประวัติ สัญชาติอเมริกันที่ออกฉายในปี 1999 เขียนบทและกำกับโดย เจมส์ แมนโกลด์ จากบทภาพยนตร์ของแมนโกลด์, ลิซ่า ลูเมอร์ และ แอนนา แฮมิลตัน เฟแลน และได้อิงจาก บันทึกความทรงจำในปี 1993 ในชื่อเดียวกัน ของ ซูซานนา เคย์เซน นำแสดงโดย วิโนนา ไรเดอร์, แอนเจลีนา โจลี, เคลีย ดูวาล, บริตทานี เมอร์ฟี, เอลิซาเบธ มอสส์, จาเรด เลโท, แองเจลา เบตติส, เจฟฟรี่ย์ แทมบอร์, วาเนสซา เรดเกรฟ และ วูปี โกลด์เบิร์ก โดยภาพยนตร์เรื่องนี้เป็นเรื่องราวของหญิงสาวคนหนึ่งที่ต้องเข้ารับการบำบัดที่โรงพยาบาลจิตเวชเป็นเวลาถึง 18 เดือน หลังจากที่พยายามจะฆ่าตัวตาย
วัยคะนอง เข้าฉายในโรงภาพยนตร์ที่สหรัฐอเมริกาเมื่อวันที่ 21 ธันวาคม 1999 ภาพยนตร์เรื่องนี้ได้รับคำวิจารณ์ทั้งด้านเชิงบวกและด้านเชิงลบจากนักวิจารณ์เมื่อออกฉาย อย่างไรก็ตามทั้ง ไรเดอร์, โจลี, และเมอร์ฟีย์กลับได้รับคำชื่นชมอย่างกว้างขวางจากการแสดงของพวกเขา ทำรายได้ทั่วโลกกว่า 48 ล้านเหรียญสหรัฐ ถือเป็นความสำเร็จทางการค้า
ภาพยนตร์เรื่อง วัยคะนอง ทำให้โจลี่ได้รับรางวัลต่างๆ มากมาย รวมทั้ง รางวัลออสการ์สาขานักแสดงสมทบหญิงยอดเยี่ยม รางวัล Critics' Choice Movie Award สาขานักแสดงสมทบหญิงยอดเยี่ยม รางวัลลูกโลกทองคำสาขานักแสดงสมทบหญิงยอดเยี่ยม – ภาพยนตร์ และ รางวัล Screen Actors Guild Award สาขานักแสดงสมทบหญิงยอดเยี่ยม
อ่านหนังสือเพิ่ม

Rondinone, Tony (2019). Nightmare Factories: The Asylum in the American Imagination. Baltimore, Maryland: Johns Hopkins University Press. ISBN 978-1-4214-3267-0.
Chouinard, V. (2009). "Placing the 'mad woman': troubling cultural representations of being a woman with mental illness in Girl Interrupted". Social & Cultural Geography. 10 (7): 791–804. doi:10.1080/14649360903205108.
Parr, H. (2000). "Interpreting the 'hidden social geographies' of mental health: ethnographies of inclusion and exclusion in semi-institutional places". Health & Place. 6 (3): 225–237. doi:10.1016/S1353-8292(00)00025-3. PMID 10936777.
Shildrick, M. (2002). Embodying the Monster: Encounters with the Vulnerable Self. London: Sage. doi:10.4135/9781446220573. ISBN 978-0-7619-7014-9.
Wahl, O.; Wood, A.; Zaveri, P.; Drapalski, A.; Mann, B. (2003). "Mental illness depiction in children's films". Journal of Community Psychology. 31 (6): 553–560. doi:10.1002/jcop.10072.
แหล่งข้อมูลอื่น

Girl, Interrupted ที่อินเทอร์เน็ตมูวีเดตาเบส
Girl, Interrupted ที่ออลมูวี
Girl, Interrupted ที่รอตเทนโทเมโทส์
Girl, Interrupted ที่ทีซีเอ็มมูวีเดตาเบส
เกาะบูเว

| เกาะบูเว Bouvetøya (นอร์เวย์) |
| --- | --- |
เขตสังกัดของนอร์เวย์
ชายฝั่งตะวันออกเฉียงใต้ของเกาะบูเว ค.ศ. 1898
ที่ตั้งของเกาะบูเว (ระบุด้วยวงกลมสีแดงในมหาสมุทรแอตแลนติก)
ประเทศ:  นอร์เวย์
ผนวกโดยนอร์เวย์: 23 มกราคม ค.ศ. 1928 (1928-01-23)
สถานะเขตสังกัด: 27 กุมภาพันธ์ ค.ศ. 1930 (1930-02-27)
ประกาศเป็นเขตสงวน: 17 ธันวาคม ค.ศ. 1971 (1971-12-17)
การปกครอง
 • ประเภท: เขตสังกัดภายใต้ราชาธิปไตยภายใต้รัฐธรรมนูญ
 • พระมหากษัตริย์: ฮารัลด์ที่ 5
 • ควบคุมโดย: กระทรวงยุติธรรมและความมั่นคงสาธารณะ
พื้นที่
 • ทั้งหมด: 49 ตร.กม. (19 ตร.ไมล์)
 : ธารน้ำแข็ง: 93%
ความสูงจุดสูงสุด: 780 เมตร (2,560 ฟุต)
ประชากร
 • ประมาณ: 0
รหัส ISO 3166: BV
โดเมนบนสุด: .no .bv 
ไอยูซีเอ็นกลุ่ม 1 ก (เขตสงวนเคร่งครัด)
 
^a  โดเมนระดับบนสุด .bv ถูกจัดสรรแก่เกาะบูเว แต่ไม่ได้นำมาใช้
เกาะบูเว (อังกฤษ: Bouvet Island /ˈbuːveɪ/; นอร์เวย์: Bouvetøya [bʉˈvèːœʏɑ] บูเวเอยยา) เป็นเกาะภูเขาไฟกึ่งแอนตาร์กติกและเขตสงวนธรรมชาติที่ไม่มีผู้อยู่อาศัย ตั้งอยู่ในมหาสมุทรแอตแลนติก ทางใต้สุดของเทือกเขากลางสมุทรแอตแลนติก เกาะบูเวเป็นดินแดนในภาวะพึ่งพิงของประเทศนอร์เวย์ ตามด้วยเกาะปีเตอร์ที่ 1 และควีนม็อดแลนด์ กลายเป็นส่วนหนึ่งของสามเขตสังกัดของนอร์เวย์ และเป็นเขตสังกัดเดียวที่อยู่นอกเหนือภูมิภาคในระบบสนธิสัญญาแอนตาร์กติก
เกาะบูเวเป็นเกาะห่างไกลที่สุดในโลก เพราะที่ตั้งอยู่ห่างจากแผ่นดินใหญ่คือชายฝั่งพรินเซสอัสตริดของควีนม็อดแลนด์ 1,700 กิโลเมตรทางทิศเหนือ และแผ่นดินใหญ่ที่มีผู้อยู่อาศัยคือแหลมอะกะลัสของประเทศแอฟริกาใต้ 2,200 กิโลเมตรทางทิศตะวันตกเฉียงใต้ เกาะบูเวมีพื้นที่ทั้งหมด 49 ตารางกิโลเมตร ร้อยละ 93 ของพื้นที่ปกคลุมด้วยธารน้ำแข็ง ศูนย์กลางเป็นปล่องภูเขาไฟรูปโล่ปกคลุมด้วยน้ำแข็ง และจุดสูงสุดอยู่บนยอดเขาโอลาฟ (Olavtoppen) ด้วยความสูง 780 เมตรเหนือระดับน้ำทะเล ชายฝั่งรายล้อมด้วยเกาะโขดหินบางส่วนและเกาะขนาดเล็กกว่าแห่งหนึ่งคือเกาะลาร์ส (Larsøya) ที่ขึ้นฝั่งอย่างง่ายเพียงแห่งเดียวอยู่ทางทิศตะวันตกเฉียงเหนือชื่อนีเรยซา (Nyrøysa) สัตว์มีกระดูกสันหลังที่อาศัยอยู่บนเกาะบูเวนั้นมีเพียงแค่นกทะเลและแมวน้ำ
นักสำรวจชาวฝรั่งเศส ฌ็อง-บาติสต์ ชาร์ล บูเว เดอ โลซีเย พบเกาะบูเวเมื่อวันที่ 1 มกราคม ค.ศ. 1739 โดยเขาระบุพิกัดของเกาะคลาดเคลื่อน ทำให้นักสำรวจคนอื่นไม่พบเกาะจนกระทั่งการเดินทางของเจมส์ ลินด์ซีย์ และทอมัส ฮอปเปอร์ ใน ค.ศ. 1808 เบนจามิน มอร์เรล ใน ค.ศ. 1822 ผู้สามารถขึ้นฝั่งได้เป็นครั้งแรกตามบันทึกของเขาซึ่งเป็นข้อสงสัยจากนักวิชาการ และจอร์จ นอร์ริส ใน ค.ศ. 1825 ผู้อ้างสิทธิเหนือเกาะเป็นของสหราชอาณาจักร และพบเกาะทอมป์สันตั้งอยู่ใกล้เคียง ซึ่งภายหลังถูกเผยว่าเป็นเกาะที่ไม่มีอยู่จริง พวกเขาต่างบันทึกพิกัดของเกาะแตกต่างกัน จนถึงการเดินทางวัลดีวีอาของนักชีววิทยาทางทะเลชาวเยอรมัน คาร์ล คุน ใน ค.ศ. 1898 ได้ระบุพิกัดของเกาะอย่างแม่นยำ
คณะเดินทางนอร์วีเจียครั้งที่หนึ่งอยู่อาศัยระยะยาวบนเกาะครั้งแรกใน ค.ศ. 1927 พร้อมอ้างสิทธิเป็นของนอร์เวย์และตั้งชื่อตามบูเว เดอ โลซีเย สหราชอาณาจักรพิพาทการอ้างสิทธิของนอร์เวย์ก่อนจะสละสิทธิของตน เกาะบูเวถูกประกาศเป็นเขตสังกัดของนอร์เวย์ตามพระราชบัญญัติ ค.ศ. 1930 ภายใต้การควบคุมของกรมกิจการขั้วโลก กระทรวงยุติธรรมและความมั่นคงสาธารณะ พื้นที่ทั้งหมดและน่านน้ำอาณาเขตของเกาะบูเวได้รับการคุ้มครองเป็นเขตสงวนธรรมชาติใน ค.ศ. 1971 และพื้นที่สำคัญเพื่อการอนุรักษ์นกจากเบิร์ดไลฟ์อินเตอร์เนชันแนล การสำรวจทางวิทยาศาสตร์บนเกาะเริ่มต้นใน ค.ศ. 1978 โดยสถาบันขั้วโลกนอร์เวย์จัดตั้งสถานีวิจัยและสถานีตรวจอากาศอัตโนมัติบนนีเรยซา และส่งนักวิจัยมาประจำการทุกฤดูร้อน
บรรณานุกรม

Baker, P. E. (September 1967).  Adie, R. J.; Todd, E. (บ.ก.). "Historical and geological notes on Bouvetøya" (PDF). British Antarctic Survey Bulletin. London: British Antarctic Survey (13): 71–84. เก็บ (PDF)จากแหล่งเดิมเมื่อ 27 January 2022.
Barr, Susan (1987). Norway's Polar Territories. Oslo: Aschehoug. ISBN 8203156894.
Berulfsen, Bjarne (1969). Norsk Uttaleordbok (ภาษานอร์เวย์). Oslo: H. Aschehoug & Co (W Nygaard).
Burney, James (1817). A Chronological History of the Discoveries in the South Sea or Pacific Ocean. Vol. V. London: Luke Hansard & Sons.
Huyser, Onno (2001).  Fishpool, Lincoln D. C.; Evans, Michael I. (บ.ก.). "Bouvetøya (Bouvet Island)" (PDF). Important Bird Areas in Africa and Associated Islands: Priority Sites for Conservation. BirdLife Conservation Series. Cambridge: Birdlife International (11): 113–116. ISBN 187435720X. เก็บ (PDF)จากแหล่งเดิมเมื่อ 7 August 2022.
Kyvik, Helga, บ.ก. (2008). Norge i Antarktis (ภาษานอร์เวย์). Oslo: Schibsted. ISBN 978-82-516-2589-0.
Mill, Hugh Robert (1905). The Siege of the South Pole. London: Alston Rivers.
Mills, William James (2003). Exploring Polar Frontiers: A Historical Encyclopedia. Vol. 1. Santa Barbara, California: ABC-Clio. ISBN 978-1576074220.
Rubin, Jeff (2005). Antarctica. Footscray, Victoria: Lonely Planet. ISBN 1740590945.
แหล่งข้อมูลอื่น

เกาะบูเว. เดอะเวิลด์แฟกต์บุ๊ก. สำนักข่าวกรองกลาง.
สถานีนอร์เวเจีย – สถานีวิจัยตั้งอยู่ที่นีเรยซา บนเกาะบูเว
ดูข้อมูลทางภูมิศาสตร์ที่เกี่ยวข้องกับ เกาะบูเว ที่โอเพินสตรีตแมป
54°25′S 3°22′E﻿ / ﻿54.42°S 03.36°E﻿ / -54.42; 03.36
| ด ค กดินแดนห่างไกลของประเทศในทวีปยุโรป |
| --- | --- |
ดินแดนภายใต้อำนาจอธิปไตยของชาติในยุโรป แต่ตั้งอยู่ใกล้กับหรือตั้งอยู่บนทวีปอื่นที่ไม่ใช่ยุโรป
เดนมาร์ก: กรีนแลนด์
เนเธอร์แลนด์: กือราเซา  ·  แคริบเบียนเนเธอร์แลนด์ (ซาบา · ซินต์เอิสตาซียึส · โบแนเรอ)  ·  ซินต์มาร์เติน  ·  อารูบา
นอร์เวย์: ควีนมอดแลนด์  ·  เกาะบูเว  ·  เกาะปีเตอร์ที่ 1
โปรตุเกส: มาเดรา  ·  อะโซร์ส
ฝรั่งเศส:  กัวเดอลุป  ·  เกาะกลีแปร์ตอน  ·  แซ็งปีแยร์และมีเกอลง  ·  แซ็ง-บาร์เตเลมี  ·  แซ็ง-มาร์แต็ง  ·  นิวแคลิโดเนีย  ·  เฟรนช์เกียนา  ·  เฟรนช์เซาเทิร์นและแอนตาร์กติกแลนดส์ (เกาะแซ็ง-ปอล · เกาะอัมสเตอร์ดัม · หมู่เกาะกระจายในมหาสมุทรอินเดีย · หมู่เกาะแกร์เกแลน · หมู่เกาะครอแซ · อาเดลีแลนด์)  ·  เฟรนช์พอลินีเชีย  ·  มายอต  ·  มาร์ตีนิก  ·  เรอูว์นียง  ·   วอลิสและฟูตูนา 
สเปน: กานาเรียส  · เซวตา  ·  ปลาซัสเดโซเบรานิอา (เปญญอนเดเบเลซเดลาโกเมรา · เปญญอนเดอาลูเซมัส · หมู่เกาะชาฟารินัส)  ·  เมลียา
สหราชอาณาจักร:  เกาะเซาท์จอร์เจียและหมู่เกาะเซาท์แซนด์วิช  ·  เซนต์เฮเลนา อัสเซนชัน และตริสตันดากูนยา  ·  บริติชอินเดียนโอเชียนเทร์ริทอรี  ·  บริติชแอนตาร์กติกเทร์ริทอรี  ·  เบอร์มิวดา  ·  มอนต์เซอร์รัต  ·  หมู่เกาะเคย์แมน  ·  หมู่เกาะเติกส์และหมู่เกาะเคคอส  ·  หมู่เกาะบริติชเวอร์จิน  ·  หมู่เกาะพิตแคร์น  ·  หมู่เกาะฟอล์กแลนด์  ·  แองกวิลลา 
อิตาลี: เกาะปันเตลเลรีอา  ·   หมู่เกาะเปลาเจ (เกาะลัมปีโอเน • เกาะลัมเปดูซา • เกาะลีโนซา)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  สเปน  เยอรมนี  อิสราเอล  สหรัฐ 
ภูมิศาสตร์:  โครงการภูเขาไฟโลก  มิวสิกเบรนซ์ พื้นที่ 
ศิลปิน:  KulturNav 
ประชาชน:  รัฐสภาสหราชอาณาจักร
พระเจ้าพฤหทรถะเมารยะ

| พระเจ้าพฤหทรถะเมารยะ> จักรพรรดิเมารยะองค์ที่ 9 |
| --- | --- |
ครองราชย์: ป. 187 –  185 ปีก่อนคริสตกาล
ก่อนหน้า: พระเจ้าศตธันวัน
ถัดไป: ยุบเลิกตำแหน่ง (พระเจ้าปุศยมิตรศุงคะดำรงตำแหน่งจักรพรรดิแห่งจักรวรรดิศุงคะ)

ราชวงศ์: ราชวงศ์เมารยะ
ศาสนา: พุทธ
พระเจ้าพฤหทรถะเมารยะ (อักษรโรมัน: Brihadratha Maurya) เป็นกษัตริย์รัชกาลที่ 9 นับเป็นรัชกาลสุดท้ายแห่ง ราชวงศ์เมารยะ พระองค์ทรงขึ้นครองราชย์ตั้งแต่ 187 ถึง 184 ปีก่อนคริสตกาล พระองค์เป็นรัชทายาทของ พระเจ้าศตธันวัน พระองค์ถูกขุนพลปุศยมิตร ปลงพระชนม์ แล้วก่อตั้งจักรวรรดิศุงคะขึ้น ทำให้เมืองปาฏลีบุตรที่ยิ่งใหญ่นับตั้งแต่รัชสมัยพระเจ้าอโศกมหาราช เริ่มล่มสลาย หมดอำนาจลง นับตั้งแต่วันแรกที่พระองค์ก้าวขึ้นสู่พระราชบัลลังก์
การก้าวขึ้นครองราชย์ และชิงบัลลังก์

ตามในบันทึก ปุรณะ พระองค์ทรงขึ้นครองราชย์เป็นกษัตริย์พระองค์ต่อจาก พระเจ้าศตธันวัน พระราชบิดา พระองค์ทรงขึ้นครองราชย์เป็นเวลา 7 ปีพระองค์ถูกขุนพลปุศยมิตร ปลงพระชนม์เพื่อชิงอำนาจ ในปี่ที่ 184 ก่อนคริสตกาล แล้วก่อตั้งจักรวรรดิศุงคะขึ้น ตามตำนานเล่าว่า ขุนพลปุศยมิตรได้เดินขบวนกองทัพเมารยะต่อหน้าพระเจ้าพฤหทรถะเมารยะ นัยหนึ่งเพื่อแสดงอำนาจของกองทัพ เหนือกษัตริย์ ต่อมาเขาจึงปลงพระชนม์พระองค์เสีย แล้วจึงตั้งตนเป็นกษัตริย์พระองค์ใหม่
แหล่งข้อมูลอื่น

Thapar, Romila (2013), The Past Before Us, Harvard University Press, ISBN 978-0-674-72651-2
ภาวะเสียการระลึกรู้ทางตา

ภาวะเสียการระลึกรู้ทางตา  หรือ  ภาวะเสียการระลึกรู้ทางการเห็น   (อังกฤษ: visual agnosia) เป็นความบกพร่องในการรู้จำวัตถุที่ปรากฏทางตา  ไม่ใช่เป็นความบกพร่องในการเห็น  (ไม่ใช่ความบกพร่องเป็นต้นว่า  ความชัดเจน  ลานสายตา  หรือการมองกวาด) ในภาษา  ในระบบความทรงจำ  หรือเพราะมีเชาวน์ปัญญาต่ำ  ภาวะนี้มีสองอย่าง  คือแบบวิสัญชาน  (apperceptive) และแบบสัมพันธ์ (associative)
การรู้จำวัตถุที่เห็นเกิดขึ้นที่ในระดับหลักๆ 2 ระดับในสมอง  ในขั้นวิสัญชาน  มีการนำลักษณะต่างๆ ของข้อมูลทางตาจากเรตินา  มารวมกันเพื่อสร้างแบบแทนของวัตถุเพื่อการรับรู้  และเมื่อถึงขั้นสัมพันธ์  จึงมีการรวม ความหมายของวัตถุเข้าไปกับแบบแทนของวัตถุ  แล้วจึงจะสามารถ  บ่งชี้ว่าวัตถุนั้นคืออะไรได้
ถ้าบุคคลหนึ่งไม่สามารถรู้จำวัตถุได้เพราะไม่สามารถรับรู้รูปแบบที่ถูกต้องของวัตถุ  แม้ว่า  ความรู้เกี่ยวกับวัตถุเหล่านั้นจะไม่มีปัญหาอย่างไร  นั่นเป็นการเสียการระลึกรู้แบบวิสัญชาน (เพราะไม่สามารถรับรู้รูปแบบของวัตถุนั้นอย่างถูกต้อง) ถ้าบุคคลสามารถรับรู้รูปแบบที่ถูกต้องของวัตถุได้  และมีความรู้เกี่ยวกับวัตถุเหล่านั้นด้วย  แต่ว่า  ไม่สามารถบ่งชี้วัตถุว่าคืออะไรได้  นั่นเป็นการเสียการระลึกรู้แบบสัมพันธ์ (เพราะสามารถรับรู้รูปแบบของวัตถุอย่างถูกต้อง  แต่ไม่สามารถสัมพันธ์ความรู้เกี่ยวกับวัตถุนั้นกับวัตถุ  จึงไม่สามารถบ่งชี้ว่าวัตถุนั้นคืออะไร)
ภาวะเสียการระลึกรู้ทางตามักจะเกิดขึ้นเพราะความเสียหายในซีกสมองทั้งสองข้างของสมองกลีบท้ายทอยด้านหลัง  และ/หรือ  สมองกลีบขมับ
ประเภทหลักและประเภทย่อย

มีภาวะเสียการระลึกรู้ทางตา 2 แบบหลัก คือแบบวิสัญชาน  และแบบสัมพันธ์

ภาวะเสียการระลึกรู้ทางตาแบบวิสัญชาน  (apperceptive visual agnosia)  เป็นความไม่สามารถในการรู้จำวัตถุ  แม้ว่า  การเห็นขั้นพื้นฐานเช่น  ความชัดเจน  สี  และความเคลื่อนไหว  ยังเป็นปกติ สมองต้องประสานลักษณะต่างๆ เช่นเส้น  ความสว่าง  และสีของข้อมูลทางตาอย่างถูกต้อง  เพื่อจะสร้างการรับรู้โดยองค์รวมของวัตถุ  ถ้ามีความล้มเหลวในการประมวลผลขั้นนี้  การรับรู้วัตถุนั้นย่อมมีการสร้างอย่างไม่บริบูรณ์  เพราะฉะนั้น  จึงไม่อาจที่จะรู้จำวัตถุนั้นได้ บุคคลผู้มีภาวะนี้  ไม่สามารถมีการรับรู้โดยองค์รวมของวัตถุจากข้อมูลทางตา   กิจการงานที่ต้องอาศัยการลอกแบบหรือการจับคู่รูปภาพแบบง่ายๆ  สามารถตรวจจับบุคคลผู้มีภาวะเสียการระลึกรู้แบบวิสัญชาน  เพราะว่า  บุคคลเหล่านั้นมีความสามารถที่ถูกตัดรอนและไม่สามารถทำกิจการงานเช่นนั้นได้
ภาวะเสียการระลึกรู้ทางตาแบบสัมพันธ์ (associative visual agnosia)  เป็นความไม่สามารถที่จะรู้จำวัตถุ  แม้ว่า  จะมีการรับรู้วัตถุที่ถูกต้อง  และความรู้เกี่ยวกับวัตถุนั้นไม่มีความเสียหาย    ภาวะนี้มีความเกี่ยวข้องกับการประมวลข้อมูลทางตา  ในระดับที่สูงกว่าภาวะเสียการระลึกรู้แบบวิสัญชาน  บุคคลผู้มีภาวะแบบสัมพันธ์สามารถลอกแบบหรือจับคู่รูปภาพที่ง่ายๆ ซึ่งแสดงว่า สามารถที่จะรับรู้วัตถุได้อย่างถูกต้อง  นอกจากนั้นแล้ว  ยังสามารถแสดงความรู้เกี่ยวกับวัตถุเมื่อทดสอบด้วยข้อมูลทางการสัมผัสหรือทางคำพูด  แต่ว่า  เมื่อถูกทดสอบด้วยข้อมูลทางตา  ก็ไม่สามารถบอกชื่อหรือพรรณนาถึงวัตถุที่สามัญทั่วไปได้  ซึ่งหมายความว่า  มีความบกพร่องในการสัมพันธ์การรับรู้วัตถุนั้น  กับความรู้ที่มีอยู่เกี่ยวกับวัตถุนั้น  บุคคลผู้มีภาวะนี้ไม่สามารถให้ความหมายกับการรับรู้วัตถุได้  การรับรู้วัตถุนั้นมีอยู่  แต่ไม่มีความหมายอะไรต่อบุคคลผู้มีภาวะนี้
ประเภทหลักและประเภทย่อย > ประเภทย่อยของการเสียการระลึกรู้แบบสัมพันธ์

ประเภทย่อยๆ ของภาวะเสียการระลึกรู้ทางตาแบบสัมพันธ์  ได้แก่
ภาวะเสียการระลึกรู้สี (Achromatopsia) ซึ่งเป็นความไม่สามารถในการแยกแยะสี  ที่ไม่ได้เกิดจากความผิดปกติที่ตา
ภาวะบอดใบหน้า  (prosopagnosia) ซึ่งเป็นความไม่สามารถในการรู้จำใบหน้า   บุคคลภาวะนี้รู้ว่า  ตนกำลังมองเห็นใบหน้าอยู่  แต่ไม่สามารถรู้จำบุคคลนั้นว่าเป็นใคร  แม้แต่บุคคลที่รู้จักกันดี
ภาวะเสียการระลึกทิศทาง  (Orientation Agnosia) คือ  ภาวะที่ไม่สามารถตัดสินหรือกำหนดแนวทิศทางของวัตถุต่างๆ เป็นต้นว่าแนวตั้ง  แนวนอน
ภาวะเสียการระลึกรู้ภาษาใบ้ (Pantomime Agnosia)  คือความไม่สามารถในการเข้าใจภาษาใบ้  คือกิริยาท่าทาง เป็นความสามารถที่ขาดคอร์เทกซ์สายตาด้านล่างไม่ได้
ประเภทหลักและประเภทย่อย > แบบอื่นๆ

รูปแบบอื่นๆ อีกของภาวะเสียการระลึกรู้ทางตา  ที่ปรากฏในเวชศาสตร์ก็คือ
ความบอดคำ ซึ่งเป็นความไม่สามารถในการรู้จำคำ,
ภาวะเสียการระลึกรู้สิ่งแวดล้อม  เป็นต้นว่า ความไม่สามารถในการรู้จำจุดสังเกตต่างๆ ในสิ่งแวดล้อม
simultanagnosia  ซึ่งก็คือ  ความไม่สามารถในการรับรู้วัตถุมากกว่าหนึ่งในขณะเดียวกัน
อาการ

ในขณะที่กรณีโดยมากของภาวะเสียการระลึกรู้ทางตา  พบในผู้ใหญ่ที่มีความเสียหายในสมองอย่างกว้างขวาง  แต่ก็ยังมีกรณีในเด็กเล็กๆ ที่มีความเสียหายในสมองในระดับที่น้อยกว่า  ที่เกิดอาการของภาวะนี้ในวัยพัฒนา
บ่อยๆ ครั้ง  ภาวะนี้ปรากฏโดยอาการที่ไม่สามารถรู้จำวัตถุโดยรูปร่าง  โดยปราศจากประเด็นปัญหาอย่างอื่นๆ เช่นปัญหาการเห็น  นี่เห็นได้ง่ายที่สุดในภาวะบอดใบหน้า  ที่คนไข้สามารถเห็นใบหน้าของคนอื่นๆ ใกล้ๆ แต่ไม่สามารถเชื่อมข้อมูลที่มีอยู่  แล้วรู้จำคนๆ นั้นได้  อาการอีกอย่างหนึ่งที่มีบ่อยๆ ก็คือ  ความลำบากในการบ่งชี้วัตถุที่มีรูปร่างเหมือนๆ กัน  ในภาพวาดที่มีรายละเอียดน้อย  และรู้จำวัตถุที่มองจากมุมมองที่ไม่คุ้นเคย
ภาวะนี้เกิดขึ้นหลังจากความเสียหายต่อคอร์เทกซ์สายตาสัมพันธ์ (visual association cortex)   ซึ่งเกิดขึ้นแม้เมื่อไม่มีความเสียหายต่อตาหรือใยประสาทตาที่นำข้อมูลสายตาไปยังสมอง  ภาวะนี้เกิดจากความเสียหายต่อส่วนต่างๆ ของระบบสายตาในทางสัญญาณด้านล่าง  ซึ่งรู้จักกันว่า  วิถีประสาทสายตาบอกว่าอะไร  เพราะว่า  วิถีประสาทนี้  ยังบุคคลให้สามารถบ่งชี้วัตถุที่เห็นได้  ทางสัญญาณอีกทางหนึ่งที่เรียกว่า  ทางสัญญาณด้านหลัง  หรือวิถีประสาทบอกว่าที่ไหนหรืออย่างไร  ซึ่งไม่มีความเสียหายในภาวะนี้  ยังบุคคลผู้มีภาวะนี้ให้มีพฤติกรรมนำโดยตา  (เช่นการเอื้อมมือออกไปหยิบวัตถุ)  ที่ยังเป็นปกติ
ความเสียหายต่อทางสัญญาณด้านล่างเฉพาะเขต    ทำความสามารถในการรู้จำลักษณะเฉพาะอย่างๆ ของข้อมูลทางตาให้เสียหาย
เขตต่างๆ ที่อาจะเป็นเหตุให้เสียการระลึกรู้

ภาวะนี้เกิดขึ้นเนื่องจากความเสียหายในเขตสัมพันธ์ของคอร์เทกซ์สายตา. เขตสมองต่างๆ ด้านข้างของสมองกลีบท้ายทอยปรากฏว่า  ตอบสนองต่อวัตถุประเภทต่างๆ มากมาย.
ภาวะบอดใบหน้า  (คือไม่สามารถรู้จำใบหน้าได้)  เกิดขึ้นจากความเสียหายของเขตรับรู้ใบหน้าในรอยนูนรูปกระสวย  (fusiform face area)  งานวิจัยที่ใช้การสร้างภาพโดยกิจแสดงให้เห็นว่า  มีเขตเฉพาะบางเขตที่มีหน้าที่โดยเฉพาะเกี่ยวกับการรู้จำใบหน้า  เรียกว่า  "เขตรับรู้ใบหน้าในรอยนูนรูปกระสวย"  ซึ่งอยู่ในรอยนูนรูปกระสวย  (fusiform gyrus) ของสมองกลีบขมับ  แต่ว่า เขตนี้ไม่ได้รับรู้ใบหน้าอย่างเดียวเท่านั้น  แต่ยังรู้จำวัตถุที่บุคคลมีความชำนาญอื่นๆ ด้วย
เขตสายตาที่เรียกว่า  extrastriate body area เริ่มทำงานด้วยการเห็นอวัยวะต่างๆ ของมนุษย์ที่มีอยู่ในรูปถ่าย  ภาพเงา  หรือ stick figure
มีการค้นพบว่า  เขตรู้สถานที่รอบฮิปโปแคมปัส  (parahippocampal place area) ในคอร์เทกซ์รอบฮิปโปแคมปัส  เริ่มทำงานเมื่อเห็นทัศนียภาพและสิ่งแวดล้อมต่างๆ ภาวะเสียการระลึกรู้สีเหตุสมอง  (cerebral achromatopsia) คือความไม่สามารถแยกแยะสีต่างๆ เกิดขึ้นเพราะความเสียหายต่อเขตสายตา V8  ของคอร์เทกซ์สายตาสัมพันธ์ (visual association cortex)
คอร์เทกซ์สายตาในสมองซีกซ้ายดูเหมือนว่าจะมีบทบาทสำคัญในการรู้จำความหมายของวัตถุสามัญ
ในวัฒนธรรมนิยม

มีรายงานที่รู้จักกันดีเกี่ยวกับภาวะนี้ในบทความชื่อเดียวกันกับหนังสือ  ในหนังสือของโอลิเวอร์ แซคส์ ชื่อว่า  "ชายผู้สับสนภรรยาของตนว่าเป็นหมวก"
คนไข้รายหนึ่งในละครชุด "เฮาส์ เอ็ม.ดี." ในตอน "ผลข้างเคียง" มีภาวะเสียการระลึกรู้ (agnosia)
บุคคลที่เป็นบทบาทของวัล คิลเมอร์  มีภาวะเสียการระลึกรู้ทางตาในภาพยนตร์  At First Sight
ภาวะเสียการระลึกรู้ทางตาแบบแปลกๆ ซึ่งเกิดจากการผ่าตัดสมองแบบทดลอง  เป็นโครงเรื่องของหนังสือการ์ตูน "ฮิโนโทริ วิหคเพลิง" ฉบับที่ 6 โดย เทะซึกะ โอะซะมุ
ดู

ภาวะเสียการระลึกรู้ (Agnosia)
ตาบอด
ภาวะเสียการระลึกรู้สี (Achromatopsia)
ภาวะบอดใบหน้า (Prosopagnosia)
อ้างอิงอื่นๆ

Cant JD, Goodale MA (March 2007). "Attention to form or surface properties modulates different regions of human occipitotemporal cortex". Cereb. Cortex. 17 (3): 713–31. doi:10.1093/cercor/bhk022. PMID 16648452.
Cavina-Pratesi C, Kentridge RW, Heywood CA, Milner AD (February 2010). "Separate processing of texture and form in the ventral stream: evidence from FMRI and visual agnosia". Cereb. Cortex. 20 (2): 433–46. doi:10.1093/cercor/bhp111. PMID 19478035.{{cite journal}}:  CS1 maint: multiple names: authors list (ลิงก์)
Goodale MA , Milner AD (2004). Sight Unseen: An Exploration of Conscious and Unconscious Vision. Oxford UK: Oxford University Press. p. 139. ISBN 978-0-19-856807-0. OCLC 54408420.
Farah M (2004). Visual Agnosia. 2nd Edition. Cambridge MA: MIT Press: Bradford Books. p. 192. ISBN 0-262-56203-0. OCLC 57182718.
ซาดาโอะ อารากิ

| ซาดาโอะ อารากิ |
| --- | --- |

เกิด: 26 พฤษภาคม ค.ศ. 1877(1877-05-26) โคมาเอะ
เสียชีวิต: 2 พฤศจิกายน ค.ศ. 1966(1966-11-02) (89 ปี) โยชิโนะ นาระ
รับใช้:  ญี่ปุ่น
แผนก/สังกัด:  กองทัพบกจักรวรรดิญี่ปุ่น
ประจำการ: 1898-1936
ชั้นยศ:  พลเอก
บังคับบัญชา: กองพลที่ 6
ซาดาโอะ อารากิ (ญี่ปุ่น: 荒木 貞夫; 26 พฤษภาคม 1877 - 2 พฤศจิกายน 1966) เป็นพลเอกในกองทัพจักรวรรดิญี่ปุ่นก่อนและระหว่างสงครามโลกครั้งที่สอง เขาเป็นผู้นำกลุ่มหัวรุนแรงในกองทัพจักรวรรดิญี่ปุ่น และดำรงตำแหน่งรัฐมนตรีว่าการกระทรวงสงครามภายใต้นายกรัฐมนตรีอินูไก สึโยชิ ต่อมาเขาดำรงตำแหน่งรัฐมนตรีว่าการกระทรวงศึกษาธิการภายใต้รัฐบาลของฟูมิมาโระ โคโนเอะ และฮิรานูมะ คิอิชิโร
หลังสงครามโลกครั้งที่สอง เขาถูกตัดสินว่ามีความผิดในฐานะอาชญากรรมสงครามและได้รับโทษจำคุกตลอดชีวิต แต่ได้รับพระราชทานอภัยโทษและได้รับการปล่อยตัวในปี ค.ศ. 1955
ประวัติและอาชีพ

อารากิเกิดในเขตโคมาเอะ โตเกียว;  พ่อของเขาเป็นอดีตซามูไรผู้ติดตามของตระกูลฮิโตสึบาชิซึ่งเป็นตระกูลสาขาของตระกูลโทกูงาวะ อารากิสำเร็จการศึกษาจาก Imperial Japanese Army Academy ในเดือนพฤศจิกายน ค.ศ. 1897 และได้รับพระราชทานยศเป็นร้อยตรีในเดือนมิถุนายนของปีต่อมา
ได้รับการเลื่อนยศเป็นร้อยโทในเดือนพฤศจิกายน ค.ศ. 1900 และเลื่อนยศเป็นร้อยเอกในเดือนมิถุนายน ค.ศ. 1904 อารากิดำรงตำแหน่งผู้บังคับการกองร้อยของกรมทหารราบที่ 1 ระหว่างสงครามรัสเซีย-ญี่ปุ่น
หลังสงคราม อารากิกลับไปศึกษาต่อและสำเร็จการศึกษาจากวิทยาลัยเสนาธิการทหารบกโดยเป็นหัวหน้าชั้นเรียน เขารับราชการในกองเสนาธิการกองทัพจักรวรรดิญี่ปุ่นในเดือนเมษายน พ.ศ. 2451 และทำหน้าที่เป็นเจ้าหน้าที่ล่ามโดยประจำการในรัสเซียตั้งแต่เดือนพฤศจิกายน ค.ศ. 1909 ถึงเดือนพฤษภาคม ค.ศ. 1913 เมื่อเขาได้รับแต่งตั้งให้เป็นทูตทหารประจำเซนต์ปีเตอร์สเบิร์กในช่วงสงครามโลกครั้งที่หนึ่ง เขาได้รับการเลื่อนยศเป็นพันตรีในเดือนพฤศจิกายน ค.ศ. 1909 และเป็นพันโทในเดือนสิงหาคม ค.ศ. 1915 และได้รับมอบหมายให้ประจำกองทัพคันโต
ได้รับการเลื่อนยศเป็นพันเอกเมื่อวันที่ 24 กรกฎาคม ค.ศ. 1918 อารากิทำหน้าที่เป็นเสนาธิการที่กองบัญชาการกองทัพบกในวลาดิวอสต็อกในปี ค.ศ. 1918 ถึง ค.ศ. 1919 ระหว่างการแทรกแซงไซบีเรียของญี่ปุ่นต่อกองทัพแดงของบอลเชวิค และเป็นผู้บัญชาการกรมทหารราบที่ 23 ในช่วงเวลาที่เขาอยู่ในไซบีเรีย อารากิได้ปฏิบัติภารกิจลับในรัสเซียตะวันออกไกลและในทะเลสาบไบคาล
เลื่อนยศเป็นพลตรีเมื่อวันที่ 17 มีนาคม ค.ศ. 1923 อารากิได้รับตำแหน่งผู้บัญชาการกรมทหารราบที่ 8 จากนั้นเขากลับเข้าทำงานที่กองเสนาธิการทหารบกในตำแหน่งหัวหน้าสำนักงานเสนาธิการทหารบก อารากิได้รับการเลื่อนยศเป็นพลโทในเดือนกรกฎาคม ค.ศ. 1927 และได้เป็นผู้บัญชาการวิทยาลัยการทัพบกในเดือนสิงหาคม ค.ศ. 1928
อารากิดำรงตำแหน่งผู้บัญชาการกองพลที่ 6 ของกองทัพจักรวรรดิญี่ปุ่นตั้งแต่ปี ค.ศ. 1929 ถึง ค.ศ. 1931 เมื่อเขาได้รับแต่งตั้งเป็นรองจเรทหาร เขาได้รับการเลื่อนตำแหน่งเป็นนายพลในเดือนตุลาคม ค.ศ. 1933